			
	Budapest Főváros Önkormányzata


	
	

	
	Pénzügyi Főpolgármester-helyettes

	*1000066870435*
	*1000066870435*
	ikt. szám:
	FPH058 /3347 - 3 /2015
	
	tárgy:
Budapest VI. kerület, Rippl Rónai utca 22-26. szám alatti ingatlan meghatározott részének alkalmi célú igénybevétele filmforgatás céljára

	
	előkészítő:
	Vagyongazdálkodási Főosztály/BFVK Zrt.

	
	egyeztetésre megküldve:
· a Fővárosi Közgyűlés állandó Bizottságainak és a Tanácsnoknak




Előterjesztés
a Közgyűlés részére
Tisztelt Közgyűlés!
Budapest Főváros Önkormányzata kizárólagos tulajdonát képezi a 28296 helyrajzi szám alatt felvett, természetben a Budapest VI. kerület, Rippl Rónai utca 22-26. szám alatti, 4 358 m2 alapterületű telek és a rajta lévő 8 167,99 m2 alapterületű felépítmény. Az előterjesztés tárgyát kizárólag az ingatlanból 1237,7 m2 nagyságú földszinti, valamint 802,9 m2 nagyságú I. emeleti nem lakás céljára szolgáló helyiségcsoport (a teljes földszint és az I. emelet a külön megközelíthető, korábban MTA Pszichológiai Intézet ingatlanrész nélkül) és 210 m2 telekrész (a továbbiakban együtt: Ingatlan) hasznosítása képezi alkalmi célú igénybevétel keretében.
(1. számú melléklet).
Az Ingatlant Budapest Főváros Önkormányzata és a BFVK Zrt. által kötött Éves Közszolgáltatási Szerződés II/1 melléklete tartalmazza, így a hasznosítás a BFVK Zrt. feladatát képezi.
[bookmark: _GoBack]A BFVK Zrt.-hez bérbevételi szándéknyilatkozat érkezett az Ingatlan bérbevételére a BlueDanube Films Kft. (1145 Budapest, Róna utca 174. I. ép. 3. em. 302., Cg. 01-09-958477) társaságtól filmforgatás céljára, a 2015. szeptember 9. napjától 2015. szeptember 16. napjáig tartó 8 napos időszakra. Időközben a cég módosította kérelmét a forgatási (használatbavételi) időszak tekintetében és az Ingatlan alkalmi célú igénybevételét kérelmezte a 2015. szeptember 10. napjától 2015. szeptember 16. napjáig tartó 7 napos időszakra. A cég az Ingatlanon az alkalmi célú igénybevétel során saját költségén visszaalakítandó átalakításokat végezne: az első emeleti lépcsőfordulóban egy nem működő lift kialakítása, több helyiség falának kifestése és a bejárati védőrács ideiglenes eltávolítása.
A Fővárosi Önkormányzat tulajdonában lévő nem lakás céljára szolgáló helyiségek feletti tulajdonosi jogok gyakorlásáról szóló 40/2006. (VII. 14.) Főv. Kgy. rendelet (a továbbiakban: Helyiségrendelet) 6. § (2) bekezdése szerint az önkormányzati helyiségek hasznosítására vagy értékesítésére irányuló döntést megelőzően a helyiség forgalmi (piaci) értéke a 6 hónapnál nem régebbi forgalmi értékbecslésben meghatározott összeg. A vonatkozó jogszabálynak megfelelően a BFVK Zrt 2015. július 28-án vagyonértékelést készíttetett, a minimális használati díjat alkalmi célú igénybevétel esetén 531.000,- Ft + ÁFA/nap összegben állapította meg (2. számú melléklet).
A 22/2012. (III.14.) Főv. Kgy. rendelet 3. § 15. pontja értelmében forgalmi érték: az a pénzben kifejezhető érték, ami piaci viszonyok között a vagyonelemre vonatkozó konkrét jogügylet időpontjában a vagyonelem ellenértékeként elérhető. Amennyiben a konkrét jogügylet tárgya vagyoni értékű jog (pl. bérleti jog), a jogügylet időpontjában ennek ellenértékeként elérhető összeg tekintendő a forgalmi értéknek. Ennek értelmében a meghatározott 7 napi igénybevételi díj a forgalmi érték, amelynek bruttó összege 4.720.590 Ft. Magyarország 2015. évi központi költségvetéséről szóló 2014. évi C. törvény 5. § (6) bekezdés b) pontja szerint helyi önkormányzat tulajdonában álló nemzeti vagyon tekintetében akkor kell alkalmazni a versenyeztetés szabályait, ha a hasznosítással érintett rész eléri a bruttó 25 millió forint egyedi forgalmi értéket, így ezen hasznosítási szándék nem esik versenyeztetési kötelezettség alá.
A bruttó 4.720.590 Ft összegű igénybevételi díj bevétellel a BFVK Zrt. a 2015. évi kompenzáció keretében elszámol Budapest Főváros Önkormányzata felé. 
A Helyiségrendelet 7. § (2) bekezdése alapján kérelmező nyilatkozott arról, hogy Budapest Főváros Önkormányzata felé nincs három hónapnál régebben lejárt tartozása. A BlueDanube Films Kft. vállalta az 531 000 Ft + ÁFA/nap igénybevételi díj megfizetését, valamint nyilatkozott arról, hogy a nemzeti vagyonról szóló 2011. évi CXCVI. törvény alapján átlátható szervezetnek minősül (3. számú melléklet).
A Helyiségrendelet 5. § (1) bekezdés értelmében helyiség alkalmi célú igénybevételéről a Tulajdonosi, Gazdasági és Közterület-hasznosítási Bizottság jogosult dönteni. Az 5. § (2) bekezdés szerint alkalmi célú igénybevétel keretében valamely helyiség 90 napon belül összesen legfeljebb 7 napot meg nem haladó időtartamra biztosítható.
Tekintettel arra, hogy a Tulajdonosi, Gazdasági és Közterület-hasznosítási Bizottság nyári szünet utáni első ülésére 2015. szeptember 15-én, azaz a tervezett alkalmi célú igénybevétel kezdő időpontját követően kerülne sor, a kérelem elbírálása érdekében szükséges, hogy a T. Fővárosi Közgyűlés a bizottságra átruházott hatáskörét eseti jelleggel magához vonva döntsön.
Kérem a Tisztelt Közgyűlést, hogy az előterjesztésben foglaltakat figyelembe véve ezen rövid időtartamú hasznosítást támogatni, és az alábbi határozati javaslatot elfogadni szíveskedjen.
Határozati javaslat
A Fővárosi Közgyűlés úgy dönt, hogy:

a Fővárosi Önkormányzat Szervezeti és Működési Szabályzatáról szóló 53/2014. (XII.12.) Főv. Kgy. rendelet 40. § (7) bekezdése alapján a Tulajdonosi, Gazdasági és Közterület-hasznosítási
 Bizottságra - a Fővárosi Önkormányzat tulajdonában lévő nem lakás céljára szolgáló helyiségek feletti tulajdonosi jogok gyakorlásáról szóló 40/2006. (VII. 14.) Főv. Kgy. rendelet 5. § (1) bekezdésében - átruházott hatáskörét eseti jelleggel magához vonja és a Budapest Főváros Önkormányzata kizárólagos tulajdonát képező, 28296. helyrajzi szám alatt felvett, természetben a Budapest VI. kerület, Rippl Rónai utca 22-26. szám alatti ingatlanból a 1237,7 m2 nagyságú földszinti, valamint a 802,9 m2 nagyságú I. emeleti, nem lakás céljára szolgáló helyiségcsoport (a teljes földszint és az I. emelet, a külön megközelíthető, korábban MTA Pszichológiai Intézet által használt ingatlanrész nélkül) és a 210 m2 telekrész (a továbbiakban együtt: Ingatlan) használójaként a BlueDanube Films Kft. (1145 Budapest, Róna utca 174. I. ép. 3. em. 302., Cg. 01-09-958477) társaságot jelöli ki, az alábbi feltételekkel:
- Az alkalmi célú igénybevétel 2015. szeptember 10. napjától 2015. szeptember 16. napjáig határozott időtartamra szól, kizárólag filmforgatás céljára.
- Az igénybevételi díj összege 531 000 Ft + ÁFA/nap.
- Használó kötelezettsége minden, az Ingatlan használatával összefüggésben felmerülő közüzemi és egyéb költség viselése.
- Jóváhagyja és engedélyezi, hogy az előterjesztéshez csatolt megállapodásban szereplő átalakítási, felújítási munkákat használó a saját költségén elvégezze azzal, hogy az alkalmi célú igénybevétel megszűnésekor használó köteles az Ingatlan eredeti állapotát saját költségén helyreállítani. 
Jóváhagyja és megköti az előterjesztéshez 4. számú mellékletként csatolt megállapodást, egyúttal tudomásul veszi azt, hogy a Budapest Főváros Önkormányzata és a BFVK Zrt. között létrejött Közszolgáltatási Keretszerződés alapján a BFVK Zrt. vezérigazgatója írja azt alá.
határidő:	15 nap
felelős: 	főpolgármester

Határozathozatal módja:		minősített szavazattöbbség

